**CRITERIS PER SOL·LICITAR ELS AJUTS SOCIOECONÒMICS DE MENJADOR, i/o DE LLIBRES, MATERIAL I ACTIVITATS DINS L’HORARI ESCOLAR i/o DE DESPLAÇAMENT NO OBLIGATORI PEL CURS 2022-2023**

**BENEFICIARIS I REQUISITS**

Podrà sol·licitar l’ajut de menjador socioeconòmic i/o de llibres, material i activitats dins l’horari escolar i/o de desplaçament no obligatori l’alumnat empadronat als municipis de la comarca d’Osona que reuneixi els requisits següents:

1. Estar matriculat en un centre educatiu sostingut amb fons públics del territori de la comarca d’Osona, en qualsevol dels cursos dels ensenyaments en el curs de segon i tercer de primer cicle d’educació infantil en aquelles escoles de titularitat de la Generalitat on s’hagi implantat (excepte per les beques de llibres material i activitats) i qualsevol dels cursos dels ensenyaments de segon cicle d’educació infantil, primària i secundària durant el curs corresponent a la convocatòria.
2. No tenir el servei de menjador amb caràcter gratuït.
3. Fer ús del servei de menjador escolar.
4. No estar en acolliment residencial. Es considera en acolliment residencial qualsevol alumne que estigui residint en un centre d’acolliment per a infants i adolescents  (CRAE). En canvi, podran participar en la convocatòria els infants que estiguin en acolliment en família extensa o aliena.
5. No superar el **llindar de renda familiar establert com a màxim.**

El llindar es calcularà en funció dels membres computables de la unitat familiar i per l’agregació de les unitats de consum que es detallen a continuació:

* Primer adult (sustentadors principals): **11.365,60€**
* Segon adult (sustentadors principals): **5.682,8€**
* Altres adults que integren la unitat familiar diferents als sustentadors principals: **2.841,40€**
* Per cada nen/a de la unitat familiar: **3.409,70€**

*Aquelles sol·licituds que estiguin per sobre d’aquest llindar, es resoldran com a denegades.*

El Llindar de renda per a alumnat amb una discapacitat acreditada superior o igual al 60% és de 2,5 vegades a l’establert com llindar màxim per a l’obtenció d’un ajut.

1. No tenir un volum de negoci superior a 155.000 euros
2. No tenir uns rendiments nets reduïts del capital mobiliari, calculats d’acord amb les bases, superiors a 1.700 euros
3. La suma dels valors cadastrals de les finques urbanes dels membres computables que componen la unitat familiar, exclòs l’habitatge habitual, no podrà superar els 42.900 euros.
4. La suma dels valors cadastrals de les finques rústiques que pertanyin als membres de la unitat familiar no podrà superar els 13.130 euros per cada membre computable.

**SOL·LICITUD**

Les sol·licituds es faran de manera telemàtica a través de l’aplicatiu de gestió de beques del Consell Comarcal (MITE) a través de l’enllaç que, en el cas de les renovacions, la família rebreu per SMS a l’aparell de telèfon mòbil o bé per mail i en el cas que de les noves sol·licituds a través del següent enllaç [Nova matrícula](https://ajutsescolars.ccosona.cat/) (control+clic) <https://ajutsescolars.ccosona.cat/> .

Teniu a la vostre disposició dos manuals amb indicacions de com fer-ho, podeu accedir-hi clicant sobre els enllaços que trobareu al final d’aquest text tenint en compte si feu **RENOVACIÓ D’AJUTS ESCOLARS,** sempre que l’alumne/a ja hagi demanat algun ajut de menjador, llibres, material i/o activitats, desplaçament o bé el servei de transport escolar durant el curs 21-22, o bé fer una **NOVA SOL·LICITUD D’AJUTS ESCOLARS**, si l’alumne/a que ho sol·licita no havia demanat cap ajut ni el servei de transport escolar durant el curs 21-22 (si hi ha un canvi de centre el curs 22-23 s’ha de fer nova sol·licitud a l’escola nova no es pot fer renovació a l’escola antiga). Les sol·licituds són individuals per cada fill/a. Recomanem que signeu la sol·licitud autoritzant la comprovació de dades al Consell Comarcal per tal que us pugueu evitar tràmits i evitar desplaçaments. En cas de dubtes sempre podeu contactar amb el vostre centre o bé amb el Consell Comarcal d’Osona.

[***MANUAL SOL·LICITUD RENOVACIÓ***(control+clic)](https://www.ccosona.cat/images/CAMPANYA_22-23/MAQUETAT_MANUAL_FAM%C3%8DLIA_RENOVACI%C3%93_21-22_050422_1.pdf)

*(* [*https://www.ccosona.cat/images/CAMPANYA\_22-23/MAQUETAT\_MANUAL\_FAM%C3%8DLIA\_RENOVACI%C3%93\_21-22\_050422\_1.pdf*](https://www.ccosona.cat/images/CAMPANYA_22-23/MAQUETAT_MANUAL_FAM%C3%8DLIA_RENOVACI%C3%93_21-22_050422_1.pdf) *)*

[***MANUAL NOVA SOL·LICITUD***](https://www.ccosona.cat/images/educacio/curs_21-22/MANUAL_FAM%C3%8DLIA_NOVA_SOLLICITUD_21-22.pdf)(control+clic).

*(* [*https://www.ccosona.cat/images/educacio/curs\_21-22/MANUAL\_FAM%C3%8DLIA\_NOVA\_SOLLICITUD\_21-22.pdf*](https://www.ccosona.cat/images/educacio/curs_21-22/MANUAL_FAM%C3%8DLIA_NOVA_SOLLICITUD_21-22.pdf) *)*

**NOVETATS CURS 2022/2023**

AJUTS DE DESPLAÇAMENT NO OBLIGATORIS

Us recordem que d'acord amb els criteris aprovats pel Departament d'Educació de la Generalitat pel curs 2022-23, hi ha una novetat respecte **als ajuts individuals de desplaçament de caràcter no obligatori**, que són aquells que el municipi de residència és el mateix que el de l'escola.

A partir d'aquest curs, a part de complir amb el requisit de tenir una distància mínima de 3 km entre el domicili i l'escola, la unitat familiar haurà de complir els requisits econòmics d'acord amb el que s'estableix a les bases que regulen els ajuts i per tant si no es compleixen i superen el llindar màxim establert l'ajut no es podrà rebre.

AJUTS DE MENJADOR OBLIGATORIS

Aquest any les famílies han de sol·licitar telemàticament a través de l’aplicatiu de gestió de beques la sol·licitud corresponent.

**TERMINIS**

Alumnes ja escolaritzats (renovacions): del 19 d’abril al 3 de maig (ambdós inclosos)

Alumnes de nova matrícula: fins el 30 de juny de 2022